Héctor Decio Rossetto (Bahía Blanca, 8 de setembre de 1922 – Buenos Aires, 23 de gener de 2009) fou un jugador d'escacs argentí, que ostentà el títol de Gran Mestre des de 1960. Fou un dels més destacats escaquistes argentins entre els anys 1940 i els anys 1960, i, juntament amb Najdorf, un dels millors de la història del país. Fou a més el director de l'Olimpíada de Buenos Aires de 1978. L'actriu i cantant Cecilia Rossetto és filla seva.